smcproject/ml-wiki-sentences huggingface dataset:
ലിങ്കിൽ ഒരു കമ്മ്യൂണിക്കേഷൻസ് റിലേ സാറ്റലൈറ്റ് ഉൾപ്പെടുന്നുവെങ്കിൽ , റിവേഴ്‌സ് ലിങ്കിൽ ഒരു അപ്‌ലിങ്കും (മൊബൈൽ സ്റ്റേഷൻ മുതൽ ഉപഗ്രഹം വരെ) ഒരു ഡൗൺലിങ്കും (സാറ്റലൈറ്റ് മുതൽ ബേസ് സ്റ്റേഷൻ വരെ) ഒന്നിച്ച് ഒരു ഹാഫ് ഹോപ്പ് ഉൾക്കൊള്ളുന്നു.
അവലംബം ↑ ↑ C Ku ബാൻഡ് Scatmag.com- ന്റെ അടിസ്ഥാനങ്ങൾ
ടെറർസ് അഡ്വക്കേറ്റ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
ചെകുത്താന്മാരുടെ അഭിഭാഷകൻ (Devil's Advocate)എന്ന അപരനാമത്തിൽ അറിയപ്പെട്ടിരുന്ന ഫ്രഞ്ച് അഭിഭാഷകനായ ജാക്വസ് വെർഗാസിൻറെ ജീവിത കഥ ആസ്പദമാക്കി ഫ്രഞ്ച് ഭാഷയിൽ 2007ൽ പുറത്തിറങ്ങിയ ഡോക്യുമെന്ററിയാണ് ടെറർസ് അഡ്വക്കേറ്റ്സ് .
അവലംബം New York Times review കണ്ണികൾ Terror's Advocate ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Terror's Advocate മെറ്റാക്രിട്ടിക്കിൽ നിന്ന് Terror's Advocate ബോക്സ് ഓഫീസ് മോജോയിൽ നിന്ന് Terror's Advocate
ടെലികോം റെഗുലേറ്ററി അതോറിറ്റി ഓഫ് ഇന്ത്യ
ഇന്ത്യയിലെ ടെലിക്കമ്മ്യൂണിക്കേഷൻ വ്യവസായ മേഖലയെ നിയന്ത്രിക്കുന്ന ഒരു സ്വതന്ത്ര സംഘടനയാണ് ടെലികോം റെഗുലേറ്ററി അതോറിറ്റി ഓഫ് ഇന്ത്യ(ട്രായ്) .
ഇന്ത്യൻ പാർലമെന്റ് പാസ്സാക്കിയ ടെലികോം റെഗുലേറ്ററി അതോറിറ്റി ഓഫ് ഇന്ത്യ ആക്ട്‌ 1997 പ്രകാരം 1997 ഫെബ്രുവരി 20 -നു ട്രായ് നിലവിൽവന്നു.
ടെലിക്കമ്മ്യൂണിക്കേഷൻ മേഖലയിലെ സേവനങ്ങൾക്ക് ഈടാക്കുന്ന തുക നിജപ്പെടുത്താനും, ടെലികോം കമ്പനികൾ നൽകുന്ന സേവനങ്ങൾ നിരീക്ഷിക്കാനും, നിയന്ത്രിക്കാനും അധികാരമുള്ള സ്വതന്ത്ര സംഘടനയാണ് ട്രായ്.
ഐയുസി അവലംബം പുറം കണ്ണികൾ ഔദ്യോഗിക വെബ്സൈറ്റ്
ടെറർ ബേ
ടെറർ ബേ ( Inuktitut : ᐊᒥᑦᕈᖅ , Amitruq ) കാനഡയിലെ നുനാവട്ടിലെ കിറ്റിക്‌മോട്ട് മേഖലയിലെ ഒരു ആർട്ടിക് ജലപാതയാണ്.
കിംഗ് വില്യം ദ്വീപിന്റെ തെക്ക് പടിഞ്ഞാറ് ഭാഗത്താണ് ഇത് സ്ഥിതി ചെയ്യുന്നത്.
ഉൾക്കടലിന്റെ പ്രവേശന കവാടമായി അടയാളപ്പെടുത്തിയിരിക്കുന്നത് പടിഞ്ഞാറ് ഫിറ്റ്സ്ജയിംസ് ദ്വീപും കിഴക്ക് ഇർവിംഗ് ദ്വീപുകളുമാണ് .
ക്വീൻ മൗഡ് ഗൾഫിലേക്കാണ് ഉൾക്കടൽ തുറക്കുന്നത്.
അവലംബം ↑ "ᐊᒥᑦᕈᖅ, Amitruq, Bay", Kitikmeot Place Name Atlas , Kitikmeot Heritage Society, retrieved 3 October 2016
ടെലികോൺഫറൻസ് ഇംഗ്ലീഷ് വിലാസം https://ml.wikipedia.org/wiki/Teleconference
ഒരു വാർത്താവിനിമയവ്യൂഹത്തിൽ പരസ്പരം ബന്ധിച്ച് തത്സമയം അനേകം വ്യക്തികളും മെഷീനുകളുമായി പരസ്പരം വിദൂരസ്ഥാനങ്ങളിലിരുന്ന് വിവരവിനിമയം നടത്തുന്ന പ്രക്രിയയാണ് ടെലികോൺഫറൻസ് .
ഓഡിയോ കോൺഫറൻസിങ്, ടെലിഫോൺ കോൺഫറൻസിങ്, ഫോൺ കോൺഫറൻസിങ് എന്നിങ്ങനെയും ഈ പ്രവർത്തനത്തെ വിളിക്കാറുണ്ട്.
താഴെപ്പറയുന്ന ഒന്നോ അതിലധികമോ ഘടകങ്ങൾ ടെലികോൺഫറൻസിങ്ങിനായി വാർത്താവിനിമയ സംവിധാനം നൽകുന്നതാണ്: ശബ്ദം , വീഡിയോ , അല്ലെങ്കിൽ താഴെപ്പറയുന്നവയിൽ ഒന്നോ അതിലധികമോ സംവിധാനങ്ങൾ ഉപയോഗിക്കപ്പെടും; ടെലിഫോൺ , കമ്പ്യൂട്ടർ , ടെലിഗ്രാഫ് , ടെലിടൈപ്പുറൈറ്റർ, റേഡിയോ , ടെലിവിഷൻ തുടങ്ങിയവ.
അവലംബം ↑ This article incorporates public domain material from the General Services Administration document "Federal Standard 1037C" (in support of MIL-STD-188 ).
ടെലികൺവെർട്ടർ ഇംഗ്ലീഷ് വിലാസം https://ml.wikipedia.org/wiki/Teleconverter ഒരു ക്യാമറയ്ക്കും ലെൻസിനുമിടയിൽ ഘടിപ്പിക്കുന്ന ടെലികൺവെർട്ടർ 2 × ടെലികൺവെർട്ടറുള്ള ഒളിമ്പസ് ഇസി -20 1 - ക്യാമറ ലെൻസ് 2 - ടെലികൺവെർട്ടർ 3 - ക്യാമറ ബോഡി
പ്രധാന ലെൻസിന്റെ ഫോക്കൽ ദൂരം വർദ്ധിപ്പിക്കാൻ ക്യാമറയ്ക്കും ഫോട്ടോഗ്രാഫിക് ലെൻസിനുമിടയിൽ ഘടിപ്പിക്കാൻ സാധിക്കുന്ന സെക്കൻഡറി ലെൻസാണ് ടെലികൺവെർട്ടർ എന്ന് അറിയപ്പെടുന്നത്.
ഇത് ചിലപ്പോൾ ടെലി എക്സ്റ്റെൻഡർ എന്നും അറിയപ്പെടുന്നു.
2 × ടെലികൺവെർട്ടർ 35 എംഎം ക്യാമറയിൽ, നടുവിലെ 12 × 18 ഭാഗം 24 × 36 എന്ന തലത്തിലേക്ക് വലുതാക്കും.
ടെലികൺവെർട്ടറുകൾ സാധാരണയായി 1.4 × , 1.7 × , 2 × , 3 × എന്നിങ്ങനെ പല അളവിൽ ലഭ്യമാണ്.
1.4 × , 2 × എന്നിവയാണ് ഏറ്റവും സാധാരണമായത്.
ഒരു 2 × ടെലികൺവെർട്ടർ ക്യാമറയിലെ പ്രധാന ലെൻസിന്റെ ഫോക്കൽ ദൈർഘ്യം ഇരട്ടിയാക്കുന്നു.
ഫോക്കൽ ദൂരം ഇരട്ടിയാക്കുന്നതിനോടൊപ്പം 2 × ടെലികൺ‌വെർട്ടർ പ്രകാശത്തെ 1/4 ആയി കുറയ്ക്കുകയും ഫോക്കൽ അനുപാതം ഇരട്ടിയാക്കുകയും, ഒരു ചിത്രത്തിന്റെ റസലൂഷൻ പകുതിയാക്കുകയും ചെയ്യുന്നു.
കുറച്ച് മന്ദഗതിയിലുള്ള ലെൻസുകളിൽ, ടെലികൺവെർട്ടർ ഉപയോഗം ക്യാമറയുടെ ഓട്ടോഫോക്കസ് സിസ്റ്റം പ്രവർത്തിക്കാത്ത വിധം അപ്പർച്ചർ കുറയ്‌ക്കാം.
ക്യാമറ സിസ്റ്റത്തെ ആശ്രയിച്ച്, ഇത് f/5.6 മുതൽ f/8 വരെയാകാം.
സാധാരണയായി ഒരു ടെലികൺവെർട്ടർ പരിമിതമായ എണ്ണം ലെൻസുകളിൽ മാത്രമേ പ്രവർത്തിക്കൂ.
സാധാരണയായി ഒരേ നിർമ്മാതാവ് നിർമ്മിച്ച ടെലിഫോട്ടോ ലെൻസുകൾ ആ കമ്പനിയുടെ ലെൻസിൽ മാത്രമേ ഉപയോഗിക്കാൻ പറ്റൂ.
ഒരു മൂന്നാം കക്ഷി നിർമ്മാതാവ് ഏതെങ്കിലുമൊരു കമ്പനി ലെൻസുമായി പൊരുത്തപ്പെടുന്ന നിലയിൽ നിർമ്മിച്ചവ, ആ കമ്പനി ലെൻസിൽ മാത്രമേ ഉപയോഗിക്കാൻ കഴിയൂ.
നിലവിലുള്ള ലെൻസിനൊപ്പം ഒരു ടെലികൺവെർട്ടർ ഉപയോഗിക്കുന്നത്, ഫോക്കൽ ദൂരം കൂടിയ മറ്റൊരു ടെലിഫോട്ടോ ലെൻസ് വാങ്ങുന്നതിനേക്കാൾ സാമ്പത്തികമായി മെച്ചമുണ്ടാക്കും.
പക്ഷേ ടെലികൺവെർട്ടർ നിലവിലുള്ള ഇമേജ് സർക്കിളിനെ വലുതാക്കുന്നതിനാൽ, ഇത് ഒപ്റ്റിക്കൽ വ്യതിയാനങ്ങളെയും വർദ്ധിപ്പിക്കും.
300 എംഎം ടെലിഫോട്ടോ ലെൻസുള്ള ക്യാമറ വ്യൂഫൈൻഡർ.
300 എംഎം ടെലിഫോട്ടോ ലെൻസും 2x ടെലികൺവെർട്ടറും ഉള്ള ക്യാമറ വ്യൂഫൈൻഡർ.
ഒരു ലൈക ആർ സീരീസ് ഇരട്ട, ബയണറ്റ് മൌ ണ്ടിലെ ഫീമെയിൽ യൂണിറ്റ് മെയിൽ യൂണിറ്റ് നിക്കോൺ എ.എഫ്-എസ് ടെലികൺവെർട്ടർ ടിസി -14 ഇ II ടെലിസൈഡ് കൺവെർട്ടർ ടെലിസൈഡ് കൺവെർട്ടർ ക്രോസ് സെക്ഷൻ
പ്രൈമറി ലെൻസിനും ക്യാമറ ബോഡിക്കും ഇടയിൽ വെക്കുന്നതിന് പകരം, പ്രധാന ലെൻസിന്റെ മുന്നിൽ വെക്കുന്നവയാണ് ടെലിസൈഡ് കൺവെർട്ടറുകൾ .
വീഡിയോ ക്യാമറകളുടെയും ലെൻസ് മാറ്റാൻ പറ്റാത്ത തരം ബ്രിഡ്ജ് ക്യാമറകളിലും ആണ് ടെലിസൈഡ് കൺവെർട്ടറുകൾ ഉപയോഗിക്കുന്നത്.
അവ സാധാരണയായി ചിത്രത്തിന്റെ തെളിച്ചം കുറയ്ക്കാത്ത അഫോക്കൽ ലെൻസുകളാണ്.
പക്ഷേ ഇത്തരം ലെൻസുകൾ പ്രധാന ലെൻസിന്റെ ഗുണനിലവാരത്തിൽ വ്യതിയാനങ്ങൾ വരുത്താൻ സാധ്യതയുണ്ട്.
എക്സ്റ്റൻഷൻ ട്യൂബുകൾ
ടെലികൺ‌വെർ‌ട്ടറുകൾ പലപ്പോഴും‌ എക്ടെൻഷൻ ട്യൂബുകളുമായി തെറ്റിദ്ധരിക്കപ്പെടാറുണ്ട്.
എക്സ്റ്റൻഷൻ ട്യൂബുകൾ യഥാർഥത്തിൽ മാഗ്‌നിഫിക്കേഷൻ‌ വർദ്ധിപ്പിക്കുന്നതിന് രൂപകൽപ്പന ചെയ്‌തിരിക്കുന്ന ഒപ്റ്റിക്കൽ‌ ഘടകങ്ങൾ (ലെൻസ്) ഇല്ലാത്ത ഉപകരണമാണ്.
ഇതും കാണുക ബാർലോ ലെൻസ് കാനൻ എക്സ്റ്റെൻഡർ EF കൺവർട്ടിബിൾ ലെൻസ് നിക്കോൺ എഫ്-മൌണ്ട് ടെലികൺ‌വെർട്ടർ ടെലികംപ്രസ്സർ പരാമർശങ്ങൾ
ടെറൻസ് ടാവോ ഇംഗ്ലീഷ് വിലാസം https://ml.wikipedia.org/wiki/Terence_Tao
ടെറൻസ് ടായോ (Terence Chi-Shen Tao) FAA FRS (ജനനം ജൂലൈ 19, 1975) ഗണിതശാസ്ത്രത്തിന്റെ വിവിധ മേഖലകളിൽ പ്രവർത്തിച്ചിട്ടുള്ള ഒരു ഓസ്ട്രേലിയൻ - അമേരിക്കൻ ഗണിതശാസ്ത്രജ്ഞനാണ്.
ഹാർമോണിക് വിശകലനം, ഭാഗിക ഡിഫറൻഷ്യൽ സമവാക്യങ്ങൾ, ബീജഗണിത കോമ്പിനേറ്ററിക്സ്, ഗണിത കോമ്പിനേറ്ററിക്സ്, ജ്യാമിതീയ സംയോജനം, പ്രോബബിലിറ്റി സിദ്ധാന്തം, കംപ്രസ്ഡ് സെൻസിംഗ്, അനലിറ്റിക് നമ്പർ തിയറി  എന്നിവയിലാണ് ഇദ്ദേഹം ശ്രദ്ധ കേന്ദ്രീകരിക്കുന്നത്.
2006-ലെ ഫീൽഡ്‌സ് മെഡലും 2014-ലെ ഗണിതശാസ്ത്രത്തിലെ ബ്രേക്ക്‌ത്രൂ പ്രൈസും അദ്ദേഹം നേടിയിട്ടുണ്ട്.
2006-ലെ മക് ആർതർ ഫെല്ലോ കൂടിയാണ് അദ്ദേഹം.
മുന്നൂറിലധികം ഗവേഷണ പ്രബന്ധങ്ങളുടെ രചയിതാവോ സഹ-രചയിതാവോ ആണ് താവോ.
ജീവിച്ചിരിക്കുന്ന ഏറ്റവും വലിയ ഗണിതശാസ്ത്രജ്ഞരിൽ ഒരാളായി അദ്ദേഹം പരക്കെ കണക്കാക്കപ്പെടുന്നു.
അവലംബം ബാഹ്യ ലിങ്കുകൾ Terence Tao എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Terence Tao's home page Tao's research blog Tao's MathOverflow page Beautiful minds THE AUSTRALIAN 11 August 2007 .
ടെറൻസ് ടാവോ at the Mathematics Genealogy Project .
Terence Tao's entry in the Numericana Hall of Fame Videos of Terence Tao in the AV-Portal of German National Library of Science and Technology
ടെറൻസ് മലിക് ഇംഗ്ലീഷ് വിലാസം https://ml.wikipedia.org/wiki/Terrence_Malick
ടെറൻസ് മലിക്ക് ഒരു അമേരിക്കൻ ചലച്ചിത്ര സംവിധായനും തിരക്കഥാകൃത്തും നിർമ്മാതാവുമാണ്.
ഇദ്ദേഹം നാല് ചലച്ചിത്രങ്ങളുടെ സംവിധായകനാണ്.
ഇദ്ദേഹത്തിന്റെ ദി തിൻ റെഡ് ലൈൻ (The Thin Red Line) എന്ന ചിത്രം, മികച്ച അഭിനയം, മികച്ച സംവിധായകൻ എന്നീ മേഖലകളിലേക്ക് ഒരിക്കൽ അക്കാദമി പുരസ്കാരത്തിനുവേണ്ടി നാമനിർദ്ദേശം ചെയ്യുകയുണ്ടായി.
ഇദ്ദേഹത്തിന്റെ പിതാവ് ഒരു എണ്ണ സ്ഥാപനത്തിൽ ജോലി നോക്കുകയായിരുന്നു.
അവലംബം ↑ ↑ http://www.zindamagazine.com/html/archives/1999/feb1_1999.htm
ചേരൂർ മഖാം
1843 ഇൽ മലബാറിൽ അരങ്ങേറിയ ചേരൂർ വിപ്ലവത്തിൽ ബ്രിട്ടീഷ് സൈനികരോട് പടവെട്ടി കൊല്ലപ്പെട്ട മാപ്പിള പോരാളികളുടെ മൃത ശരീരങ്ങൾ അടക്കം ചെയ്ത കല്ലറകൾ ഉൾകൊള്ളുന്ന സ്ഥലമാണ് ചേരൂർ മഖാം , ചേരൂർ മഖ്‌ബറ എന്നീ പേരുകളിൽ  അറിയപ്പെടുന്നത്.
ഇവ കാണുക ചേരൂർ വിപ്ലവം ചേരൂർ നേർച്ച മമ്പുറം സയ്യിദ് അലവി അകത്തെ കോയ തങ്ങൾ മലബാറിലെ സിയാറത്ത് യാത്ര നിരോധനം അവലംബം
ചേരൻ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചേരൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ചേരസാമ്രാജ്യം ചേരൻ (ചലച്ചിത്രസംവിധായകൻ)
ചേരിചേരാ പ്രസ്ഥാനം ഇംഗ്ലീഷ് വിലാസം https://ml.wikipedia.org/wiki/Non-Aligned_Movement ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചേരിചേരാ പ്രസ്ഥാനത്തിലെ അംഗരാജ്യങ്ങൾ.
ഇളം നീലനിറത്തിലുള്ളത് നിരീക്ഷകാംഗങ്ങളാണ്.
രാജ്യാന്തര ശാക്തികചേരികളിലൊന്നും ഉൾപ്പെടുന്നില്ല എന്നു സ്വയം വിശേഷിപ്പിക്കുന്ന രാഷ്ട്രങ്ങളുടെ കൂട്ടായ്മയാണ് ചേരിചേരാ പ്രസ്ഥാനം .
നൂറിലേറെ അംഗരാജ്യങ്ങളുള്ള ഈ പ്രസ്ഥാനം ഐക്യരാഷ്ട്ര സഭ കഴിഞ്ഞാൽ ഏറ്റവും അംഗസംഖ്യയുള്ള സാർവദേശീയ പ്രസ്ഥാനമാണ്.
1979ലെ ഹവാനാ പ്രഖ്യാപനപ്രകാരം അംഗരാജ്യങ്ങളുടെ സ്വാതന്ത്ര്യവും പരമാധികാരവും പ്രാദേശിക സ്വത്വവും സുരക്ഷിതത്വവും ഉറപ്പാക്കുകയാണ് ചേരിചേരാ പ്രസ്ഥാനത്തിന്റെ ലക്ഷ്യം.
സാമ്രാജ്യത്വം, കോളനിവത്ക്കരണം, വർണ്ണവിവേചനം, വംശവിവേചനം, സിയോണിസം എന്നിവയ്ക്കെതിരായ നിലപാടുകളും പ്രസ്ഥാനത്തിന്റെ പ്രഖ്യാപിത ലക്ഷ്യങ്ങളിൽപെടുന്നു.
ഇന്ത്യൻ പ്രധാനമന്ത്രിയായിരുന്ന ജവഹർലാൽ നെഹ്രു , യൂഗോസ്ലാവ്യൻ പ്രസിഡന്റ് മാർഷൽ ടിറ്റോ , ഈജിപ്ഷ്യൻ ‍ പ്രസിഡന്റ് ഗമാൽ അബ്ദുന്നാസർ എന്നീ ത്രിമൂർത്തികളുടെ ശ്രമഫലമായാണ് ചേരിചേരാ പ്രസ്ഥാനം രൂപം കൊണ്ടത്.
വൻശക്തികളിൽ നിന്ന് അകന്നു നിൽക്കുകയായിരുന്നു ചേരിചേരാ പ്രസ്ഥാനത്തിന്റെ ലക്ഷ്യമെങ്കിലും ശീതയുദ്ധകാലത്ത് പല അംഗരാജ്യങ്ങളും ഏതെങ്കിലും വിധത്തിൽ ഇരു ചേരികളിലുമായി നിലയുറപ്പിച്ചു.
ഇതിനു പുറമേ അംഗരാജ്യങ്ങൾ തമ്മിലും തർക്കങ്ങൾ ഉടലെടുത്തു (ഉദാ: ഇന്ത്യ-പാകിസ്താൻ , ഇറാൻ-ഇറാഖ് ).
1979ൽ സോവിയറ്റ് സേന അഫ്ഗാനിസ്ഥാനിൽ ‍ പ്രവേശിച്ചപ്പോൾ ചേരിചേരാ പ്രസ്ഥാനത്തിൽ അന്തശ്ചിദ്രം രൂക്ഷമായി.
സോവിയറ്റ് അനുകൂല രാഷ്ട്രങ്ങൾ അധിനിവേശത്തെ അനുകൂലിച്ചപ്പോൾ ഇസ്ലാമിക രാജ്യങ്ങൾ ഇതിനെ എതിർത്തു.
രൂപവത്കരണത്തിനുശേഷം പല രാജ്യാന്തര പ്രശ്നങ്ങളിലും ഇതുമൂലം വ്യക്തമായ നിലപാടുകളെടുക്കാൻ പ്രസ്ഥാനത്തിന് കഴിഞ്ഞില്ല.
ശീതയുദ്ധത്തിനു ശേഷം പ്രസ്ഥാനത്തിന്റെ അസ്തിത്വം തന്നെ ചോദ്യം ചെയ്യപ്പെടുന്നുണ്ട്.
എന്നിരുന്നാലും 118 അംഗരാജ്യങ്ങളുള്ള ഈ പ്രസ്ഥാനം വൻ‌ശക്തികൾക്കെതിരായ ഏറ്റവും പ്രബലമായ രാജ്യാന്തരവേദിയായി തുടരുന്നു.
ചേരിചേരാ പ്രസ്ഥാനത്തിന്റെ പ്രധാന ലക്ഷ്യങ്ങൾ താഴെപ്പറയുന്നവയാണ്.
കോളനിവൽക്കരണവും സാമ്രാജ്യത്വവും അവസാനിപ്പിക്കുക.
സാർവദേശീയ സമാധാനവും സുരക്ഷിതത്വവും ഉറപ്പാക്കുകയും നിരായുധീകരണം പ്രോത്സാഹിപ്പിക്കുകയും ചെയ്യുക.
വംശീയതയും വർണവിവേചനവും അവസാനിപ്പിക്കുക.
ഒരു പുതിയ സാർവദേശീയ സാമ്പത്തിക ക്രമം കെട്ടിപ്പടുക്കുക.
രണ്ടാം ലോകമഹായുദ്ധത്തിനുശേഷം ലോകം രണ്ടു ശാക്തിക ചേരികളായി വിഭജിക്കപ്പെട്ടു.
സോവിയറ്റ് യൂണിയനും കിഴക്കൻ യൂറോപ്യൻ രാജ്യങ്ങളും ചേരുന്ന കമ്മ്യൂണിസ്റ്റ് ചേരിയും അമേരിക്കയും പടിഞ്ഞാറൻ യൂറോപ്യൻ രാജ്യങ്ങളും ചേരുന്ന പാശ്ചാത്യ ചേരിയും.
ശീതയുദ്ധം എന്ന പേരിലറിയപ്പെടുന്ന ഈ നയതന്ത്ര സംഘർഷം ചൂടുപിടിച്ച 1960-കളിലാണ് ഇരു ചേരികളിലും പെടാത്ത രാജ്യങ്ങളുടെ കൂട്ടായ്മയെപ്പറ്റി ആലോചന തുടങ്ങിയത്.
യൂറോപ്യൻ കൊളോണിയൽ ശക്തികളിൽ നിന്നും രണ്ടാം ലോക മഹായുദ്ധശേഷം സ്വാതന്ത്ര്യം നേടിയ രാഷ്ട്രങ്ങളായിരുന്നു ഇത്തരം ഒരാലോചനയ്ക്കു നേതൃത്വം നൽകിയത്.
ചേരിചേരായ്ക എന്ന പ്രയോഗം നെഹ്രുവിന്റെ സംഭാവനയാണ്.
ഇന്ത്യാ-ചൈന ബന്ധങ്ങളിൽ പാലിക്കപ്പെടേണ്ട പഞ്ചശീല തത്ത്വങ്ങളെപ്പറ്റി 1954ൽ ശ്രീലങ്കയിലെ കൊളംബോയിൽ നടത്തിയ പ്രസംഗത്തിലാണ് നെഹ്രു ഇങ്ങനെയൊരു പ്രയോഗം നടത്തിയത്.
1955 ഏപ്രിൽ മാസത്തിൽ ഇന്തോനേഷ്യയിലെ ബന്ദുങ്ങിൽ ചേർന്ന ആഫ്രോ-ഏഷ്യൻ സമ്മേളനത്തിൽ വച്ചാണ് ചേരിചേരാ പ്രസ്ഥാന രൂപവത്കരണത്തെപ്പറ്റിയുള്ള ചർച്ചകൾ ശക്തിപ്രാപിച്ചത്.
ശീതയുദ്ധകാലത്തെ പാശ്ചാത്യ-പൌരസ്ത്യ തർക്കങ്ങളിൽ മധ്യസ്ഥരാകുവാൻ ഇത്തരമൊരു പ്രസ്ഥാനത്തിനു കഴിയുമെന്ന് പല നേതാക്കളും വിശ്വസിച്ചു.
നെഹ്രു, ടിറ്റോ , നാസർ, സുകർണോ , ക്വാമേ എൻ‌ക്രുമ എന്നിവരാണ് ചേരിചേരാ നയം ഒരു രാഷ്ട്രാന്തര പ്രസ്ഥാനമായി രൂപവത്കരിക്കുന്നതിനു മുൻ‌കയ്യെടുത്തത്.
1961 ജൂൺ അഞ്ചു മുതൽ 12 വരെ‍ യൂഗോസ്ലാവിയയിലെ ബെൽഗ്രേഡിൽ ചേരിചേരാ പ്രസ്ഥാനത്തിന്റെ ആദ്യ ഉച്ചകോടി അരങ്ങേറി.
യൂഗോസ്ലാവിയൻ പ്രസിഡന്റ് ജോസിപ് ടിറ്റോ ആയിരുന്നു സമ്മേളനത്തിനു മുൻ‌കയ്യെടുത്തത്.
ആദ്യ ഉച്ചകോടിയിൽ 25 രാജ്യങ്ങൾ പങ്കെടുത്തു.
വൻശക്തികൾക്കെതിരായ പ്രസ്ഥാനത്തെ അമേരിക്ക പോലുള്ള രാഷ്ട്രങ്ങൾ എതിർത്തെങ്കിലും നെഹ്രു-ടിറ്റോ-നാസർ ത്രയത്തിന്റെ ശക്തമായ നേതൃത്വം പ്രസ്ഥാനത്തെ ശക്തിപ്പെടുത്തുന്നതിൽ ഒരുപരിധിവരെ വിജയിച്ചു.
ശീതയുദ്ധകാലം
ശീതയുദ്ധകാലത്ത് അമേരിക്കയും സോവിയറ്റ് യൂണിയനും ചേരിചേരാ രാജ്യങ്ങളെ തങ്ങളുടെ കൂടെ നിർത്താൻ എല്ലാവിധത്തിലും ശ്രമിച്ചു.
ചേരിചേരാ പ്രസ്ഥാനത്തിലെ അംഗരാജ്യങ്ങളിൽ ബഹുഭൂരിപക്ഷവും വികസ്വര, അവികസിത രാജ്യങ്ങളായിരുന്നതിനാൽ ഏതെങ്കിലും വിധത്തിൽ വൻ‌ശക്തികളെ ആശ്രയിക്കേണ്ടിയും വന്നു.
ഇക്കാരണത്താൽ തന്നെ സാമ്പത്തിക സഹായം നൽകിയാണ് അമേരിക്കയും സോവിയറ്റ് യൂണിയനും രാഷ്ട്രങ്ങളെ വരുതിയിലാക്കാൻ ശ്രമിച്ചത്.
ഇവയ്ക്കു പുറമേ, രാഷ്ട്രീയ പരമായും പല ചേരിചേരാ രാഷ്ട്രങ്ങളും ഇരു വൻശക്തികളുടെയും കൂടെ ഇക്കാലത്ത് നിലയുറപ്പിച്ചിരുന്നു.
സോവിയറ്റ് സഖ്യ കക്ഷിയായിരുന്ന ക്യൂബ ഉദാഹരണം.
പ്രസ്ഥാനത്തിന്റെ നെടുനായകത്വം വഹിച്ചിരുന്ന ഇന്ത്യ പോലും ശീതയുദ്ധകാലത്ത് പരോക്ഷമായി സോവിയറ്റ് പക്ഷത്തു നിലയുറപ്പിച്ചിരുന്നു എന്നതും ശ്രദ്ധിക്കപ്പെടേണ്ടതാണ്.
വികസ്വര രാജ്യങ്ങളുടെ കൂട്ടായ്മയായിരുന്നതിനാൽ വൻ‌ശക്തികളുടെ ആധിപത്യത്തെ ചോദ്യം ചെയ്യാൻ ചേരിചേരാ രാഷ്ട്രങ്ങൾക്കു സാധിച്ചിരുന്നില്ല.
ഐക്യരാഷ്ട്ര പൊതുസഭയിലെ വോട്ടെടുപ്പുകളിൽ ചിലപ്പോഴൊക്കെ വിലപേശൽ ശക്തികളാകാൻ കഴിഞ്ഞു എന്നതു മാത്രമായിരുന്നു ഇക്കാലത്ത് പ്രസ്ഥാനം കൊണ്ടുള്ള നേട്ടം.
ശീതയുദ്ധശേഷം
സോവ്യറ്റ് യൂണിയന്റെ ശിഥിലീകരണത്തോടെ രാജ്യാന്തര ശാക്തിക ചേരികളിൽ കാര്യമായ മാറ്റം വന്നു.
ശീതയുദ്ധകാലത്തേതു പോലെയുള്ള പക്ഷം ചേരലുകൾക്ക് പ്രസക്തിയില്ലാതായി.
ചേരിചേരാ പ്രസ്ഥാനത്തിന്റെ അസ്തിത്വവും സ്വാഭാവികമായും സംശയത്തിലായി.
വൻ‌ശക്തികൾക്കെതിരായ നിലപാടുകൾ എന്നതിനേക്കാൾ ദാരിദ്ര്യ നിർമ്മാർജ്ജനം, അണ്വായുധ നിർവ്യാപനം, പരിസ്ഥിതി സംരക്ഷണം എന്നിവയായി ചേരിചേരാ പ്രസ്ഥാനത്തിന്റെ പ്രധാന അജണ്ടകൾ.
എന്നിരുന്നാലും അടുത്ത കാലത്തായി അമേരിക്കൻ സാമ്രാജ്യത്വത്തിനെതിരെ ശക്തമായ നിലപാടുകളെടുക്കാൻ അംഗരാജ്യങ്ങൾ കൂട്ടായി ശ്രമിക്കുന്നുണ്ട്.
2006-ൽ ക്യൂബയിലെ ഹവാനയിൽ നടത്തിയ ഉച്ചകോടിയിൽ അമേരിക്കയുടെ വിദേശനയത്തെ വിമർശിച്ചുകൊണ്ടുള്ള പ്രമേയങ്ങൾ പാസാക്കുകയുണ്ടായി.
ചേരി വിശ്വനാഥ്
ചേരി വിശ്വനാഥ് (ജീവിതകാലം: 9 ഓഗസ്റ്റ് 1933 - 9 സെപ്റ്റംബർ 2014) ഒരു ദക്ഷിണേന്ത്യൻ തിരക്കഥാകൃത്ത്, നാടകകൃത്ത്, ഗാനരചയിതാവ്, പത്രപ്രവർത്തകൻ എന്നി നിലകളിൽ പ്രശസ്തനായ വ്യക്തിയാണ്.
കൊല്ലം ജില്ലയിൽ ചേരിയിൽ കുടുംബത്തിൽ 1933 ഓഗസ്റ്റ് 9നാണ് ചേരി വിശ്വനാഥിൻറെ ജനനം.
പേർ വിശ്വനാഥപ്പിള്ള.
അദ്ദേഹത്തിന്റെ പല കൃതികളും ചേരി എന്ന തൂലികാനാമത്തിൽ എഴുതിയതാണ്, ഇത് ദക്ഷിണേന്ത്യയിലെ കൊല്ലം ജില്ലയിലുള്ള അദ്ദേഹത്തിന്റെ കുടുംബത്തിന്റെ പേരിൽ നിന്നാണ്.
നാടകകൃത്തും പത്രപ്രവർത്തകനുമായി ഔദ്യോഗിക ജീവിതം ആരംഭിച്ച അദ്ദേഹം ദക്ഷിണേന്ത്യയിലെ പ്രശസ്ത നാടക സംഘവുമായി കലാനലയം എന്ന പേരിൽ ബന്ധപ്പെട്ടിരുന്നു .
45 വർഷത്തിലേറെ നീണ്ട സാഹിത്യജീവിതത്തിൽ 16 നോവലുകൾ, 25 നാടകങ്ങൾ, 19 റേഡിയോ നാടകങ്ങൾ, മലയാള സിനിമകൾക്കായി നിരവധി വരികൾ എന്നിവ രചിച്ചിട്ടുണ്ട്.
താലപ്പൊലി (1977) എന്ന ചിത്രത്തിൽ ചേരി വിശ്വനാഥ് എഴുതി ദക്ഷിണാമൂർത്തി സംഗീതം നൽകിയ “പ്രിയസഖീ പോയി വരൂ.. നിനക്കു നന്മകൾ നേരുന്നു” എന്ന ഗാനം അക്കാലത്തെ ഹിറ്റുകളിൽ ഒന്നായിരുന്നു.
മുതിർന്ന ചലച്ചിത്ര സംവിധായകരായ  എം. കൃഷ്ണൻ നായർ , മധു , ക്രോസ്ബെൽറ്റ് മണി , എം .
മണി എന്നിവർക്കുവേണ്ടി തിരക്കഥ എഴുതി
കേരള പത്രപ്രവർത്തകയൂണിയന്റെ സംസ്ഥാന വൈസ് പ്രസിഡന്റും, കേരളാ ഫിലിം ക്രിട്ടിക്സ് അസോസിയേഷന്റെ സ്ഥാപകരിൽ ഒരാളും ആയിരുന്നു ചേരി വിശ്വനാഥ്.
വിശ്വനാഥ്   45 വർഷം തനിനിറം, ഈനാട് എന്നീ മലയാളം പത്രങ്ങളിൽ പത്രാധിപരായി ജോലി ചെയ്തു.
ഇദ്ദേഹം രചിച്ച “നാരദൻ കേരളത്തിൽ” എന്ന നാടകം അന്നു കേരളത്തിലെ വേദികളിൽ കോളിളക്കം സൃഷ്ടിച്ചിരുന്നു.
അവാർഡ് നേടിയ അന്താരാഷ്ട്ര ചലച്ചിത്ര നിർമാതാവ് ബിജു വിശ്വനാഥിന്റെയും വീണ പ്ലെയർ പ്രിയ പ്രകാശിന്റെയും പിതാവാണ്.
പ്രധാന കൃതികൾ നാടകങ്ങൾ പേര് തിയേറ്റർ ഗ്രൂപ്പ് വർഷം പട്ടുകരി കൊല്ലം തീയറ്റേഴ്സ് 1962 അനാർക്കലി ഗ്രിഹാരി തീയറ്റേഴ്സ് 1963 ഭഗത് സിംഗ് ഗ്രിഹാരി തീയറ്റേഴ്സ് 1965 പഹാസിരാജ അമൃത തീയറ്റേഴ്സ് 1967 പോലീസ് കായംകുളം പീപ്പിൾ തീയറ്റേഴ്സ് 1970 ധർമ്മസുപത്രി കായംകുളം പീപ്പിൾ തീയറ്റേഴ്സ് 1971 പശുപതശാസ്ത്രം അദൂർ പങ്കജത്തിന്റെ ജയ തീയറ്റേഴ്സ് 1972 ശിക്ഷാ നിയമം അദൂർ ഭവാനി തീയറ്റേഴ്സ് 1973 ശ്രീകൃഷാവത്രം (ഓപ്പറ) പപ്പനകോഡ് മണി 1973 പരിത്രാണായ അദൂർ പങ്കജത്തിന്റെ ജയ തീയറ്റേഴ്സ് 1974 നാരദാൻ കേരളത്തിൽ കലാനലയം നാടകകോപ്പ് 1977 രാഗം താനം പല്ലവി കലാനലയം നാടക വ്യാപ്തി 1978 ശ്രീകൃഷ്ണ അവതാരം | ഇന്ത്യൻ നാടക വ്യാപ്തി 1980 തിരക്കഥ സിനിമ ഡയറക്ടർ വർഷം നീലസാരി എം.കൃഷ്ണൻനായർ 1976 ധീരസമീരേ യമുനാ തീരേ കെ മധു 1976 താലപ്പൊലി എം.കൃഷ്ണൻനായർ 1977 റൗഡി രാമു എം.കൃഷ്ണൻനായർ 1978 കൗമാര പ്രയം ഗോപാൽകൃഷ്ണൻ 1979 ഈറ്റപ്പുലി മണി 1983 തിമിംഗലം മണി 1983 ബുള്ളറ്റ് മണി 1984 ഒറ്റയാൻ മണി 1985 പച്ച വെലിച്ചം എം.മണി 1985 പ്രതികാരം മണി 1986 ചോരക്കു ചോര മണി 1986 ബ്ലാക്ക് മെയിൽ മണി 1987 ഉരുക്കു മനുഷ്യൻ മണി 1987 നിറമുള്ള എൻ. ശങ്കരൻ നായർ 1987 കുളമ്പടികൾ മണി 1988 കാബററ്റ് ഡാൻസർ എൻ. ശങ്കരൻ നായർ 1988 പെൺസിംഹം മണി 1988 നാരദൻ കേരളത്തിൽ മണി 1989 കമാൻഡർ മണി 1990 റേഡിയോനാടകങ്ങൾ എഴു സുന്ദര രാത്രികൽ 1979 ശാസ്ത്രം പ്രതിക്കൂട്ടിൽ 1980 പൊരുത്തം 1980 (ഹാർമണി) തറവാടിന്റെ മാനം 1981 (കുടുംബ ബഹുമതി) ശിക്ഷ 1981 പുനർവിവാഹം 1983 ) നന്ദി വീണ്ടും  വരില്ല 1986 ഡോക്ടർ, കളക്ടർ, എഞ്ചിനീയർ 1986 പാക്കപ്പ് 1992 കഥാപ്രസംഗം നീലസാരി (നീല സാരി) 1969 (കൊല്ലം ബാബു) മാർബിൾ സുന്ദരി 1971 (കുണ്ടറ സോമൻ) സ്വയംവരം (വിവാഹം) 1972 (കുണ്ടറ സോമൻ) പുനർജന്മം 1973 (കുണ്ടറ സോമൻ) ക്രിസ്തു 1975 (ചെങ്ങനൂർ തങ്കച്ചൻ) നീലവെളിച്ചം 1976 ( വിശ്വഭരം ) ദേവത 1977 (ചിത്തരഞ്ജൻ ഭാഗവതർ) നോവലുകൾ അവിവാഹിതയായ ഭാര്യ 1962 (അവിവാഹിതയായ ഭാര്യ) ലേഡീസ് ഹോസ്റ്റൽ 1963 സ്നേഹബന്ധം 1965 (ലവ് അഫെയർ) വിവാഹസമ്മാനം 1966 (വിവാഹ സമ്മാനം) കാമധേനു 1967 (വിഷ് പശു) കാനൽജലം 1968 (മിറേജ്) രണ്ടാം മധുവി ധു 1970 ദൈവം വീട്ടിൽ  വന്നിരുന്നു 1971 (ദൈവം വീട്ടിലേക്ക് വന്നു) നീലസാരി 1972 (ബ്ലൂ സാരി) മേലോട്ട് ഒഴുകുന്ന പുഴ 1985 (മുകളിലേക്ക് ഒഴുകുന്ന നദി) അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ചേരി വിശ്വനാഥ് ദിവസവും മാത്രുഭുമി
ചേരി ടൂറിസം ഇംഗ്ലീഷ് വിലാസം https://ml.wikipedia.org/wiki/Slum_tourism ഫൈവ് പോയിന്റ്, മാൻഹാട്ടണിലെ ചേരി ടൂറിസം, 1885
വലിയ നഗരങ്ങളിലെ ചേരികൾ പോലെയുള്ള ദരിദ്ര പ്രദേശങ്ങൾ സന്ദർശിക്കുന്നത് ഉൾപ്പെടുന്ന ഒരു തരം നഗര ടൂറിസമാണ് ചേരി ടൂറിസം , ദാരിദ്ര്യ ടൂറിസം , അല്ലെങ്കിൽ ഗെട്ടോ ടൂറിസം എന്നീ പേരുകളിൽ അറിയപ്പെടുന്നത്.
പത്തൊൻപതാം നൂറ്റാണ്ടിൽ ലണ്ടനിലെയും മാൻഹട്ടനിലെയും ചേരികളിലും ഗെട്ടോകളിലും ശ്രദ്ധ കേന്ദ്രീകരിച്ച ചേരി ടൂറിസം ഇപ്പോൾ ദക്ഷിണാഫ്രിക്ക , ഇന്ത്യ , ബ്രസീൽ , കെനിയ , ഫിലിപ്പീൻസ് , പോളണ്ട് , റഷ്യ , അമേരിക്ക സൗത്ത് ആഫ്രിക്ക എന്നിവിടങ്ങളിൽ പ്രമുഖമാണ്.
ചരിത്രം ബ്രസീലിലെ റിയോ ഡി ജനീറോയിലെ റോസിൻ‌ഹയിലെ ഹിൽ സ്ലം ( ഫാവെല ) ഈ പ്രദേശത്തെ അന്താരാഷ്ട്ര വിനോദ സഞ്ചാരികളുടെ ഒരു പ്രധാന ഇടമാണ് ഇത്.
സ്ലമ്മിങ്ങ് എന്ന പദം ആദ്യമായി ഉപയോഗിച്ചത് 1884 ൽ ഓക്സ്ഫോർഡ് ഇംഗ്ലീഷ് നിഘണ്ടുവാണ് .
ചേരികളിലെ ജീവിതം നിരീക്ഷിക്കുന്നതിനായി ആളുകൾ ലണ്ടനിലെ ചേരി പ്രദേശങ്ങളായ വൈറ്റ്ചാപൽ അല്ലെങ്കിൽ ഷോറെഡിച്ച് സന്ദർശിച്ചിരുന്നു.
1884 ആയപ്പോഴേക്കും ന്യൂയോർക്ക് നഗരത്തിലെ സമ്പന്നരായ ആളുകൾ ബവേറി, ഫൈവ് പോയിന്റ്സ്, മാൻഹട്ടൻ എന്നിവിടങ്ങൾ സന്ദർശിക്കാൻ പോകുമായിരുന്നു.
1980 കളിൽ ദക്ഷിണാഫ്രിക്കയിൽ കറുത്തവർഗ്ഗക്കാർ ടൗൺഷിപ്പ് ടൂറുകൾ സംഘടിപ്പിച്ചു.
വർണ്ണവിവേചനത്തെക്കുറിച്ച് കൂടുതലറിയാൻ ആഗ്രഹിക്കുന്ന അന്താരാഷ്ട്ര ടൂറിസ്റ്റുകളെ ഇത്തരം ടൂറുകൾ ആകർഷിച്ചു.
1990 കളുടെ മധ്യത്തിൽ, വികസ്വര രാജ്യങ്ങളിലെ ഏറ്റവും പിന്നാക്കം നിൽക്കുന്ന ചേരികൾ എന്നറിയപ്പെടുന്ന പ്രദേശങ്ങളിലേക്ക് അന്തർദ്ദേശീയ ടൂറുകൾ സംഘടിപ്പിച്ചു.
കേപ് ടൌണിലെ ചേരികൾ കാണാൻ ഓരോ വർഷവും 300,000 സഞ്ചാരികൾ എത്താറുണ്ട്.
2008 ൽ സ്ലംഡോഗ് മില്യണേർ പുറത്തിറങ്ങുന്നതിനുമുമ്പ് തന്നെ മുംബൈ ഒരു ചേരി ടൂറിസം കേന്ദ്രമായിരുന്നു.
2010 ഡിസംബറിൽ ചേരി ടൂറിസത്തെക്കുറിച്ചുള്ള ആദ്യത്തെ അന്താരാഷ്ട്ര സമ്മേളനം ബ്രിസ്റ്റലിൽ നടന്നു.
ചേരി ടൂറിസത്തിലോ അല്ലാതെയോ പ്രവർത്തിക്കുന്ന ആളുകളുടെ ഒരു സോഷ്യൽ നെറ്റ്‌വർക്ക് സ്ഥാപിച്ചു.
ലൊക്കേഷനുകൾ മുംബെയിലെ ചേരികളിൽ ഒന്ന്.
ചേരി ടൂറിസം പ്രധാനമായും വികസ്വര രാജ്യങ്ങളിലെ നഗരപ്രദേശങ്ങളിലാണ് നടത്തുന്നത്.
മിക്കപ്പോഴും സന്ദർശിക്കുന്ന പ്രദേശങ്ങളുടെ പേരിലാണ് ഇവ അറിയപ്പെടുന്നത്: ടൌൺ‌ഷിപ്പ് ടൂറിസം: വർണ്ണവിവേചനാനന്തര ദക്ഷിണാഫ്രിക്കയിലും നമീബിയയിലും .
വർണ്ണവിവേചനത്തിന്റെയും വംശീയ വേർതിരിവിന്റെയും ഫലമായി ദക്ഷിണാഫ്രിക്കൻ ജനവാസ കേന്ദ്രങ്ങൾ ഇപ്പോഴും സമ്പന്നരും ദരിദ്രരും ആയി വിഭജിക്കപ്പെട്ടിരിക്കുകയാണ്.
ഫവേല ടൂറിസം: ബ്രസീലിൽ ഇന്ത്യ: സ്ലംഡോഗ് മില്യണയർ എന്ന സിനിമയിൽ ചിത്രീകരിച്ചിരിക്കുന്ന മുംബൈയിലെ ധാരാവി ഉൾപ്പെടെ വിവിധ സ്ഥലങ്ങൾ.
സാമൂഹിക അല്ലെങ്കിൽ മതപരമായ വിഭജനം: ന്യൂയോർക്ക് സിറ്റി , വടക്കേ അമേരിക്ക , ബെൽഫാസ്റ്റ് , വടക്കൻ അയർലണ്ട് .
അതുപോലെ, കത്രീന ചുഴലിക്കാറ്റിനുശേഷം , ലുയീസിയാനയിലെ ദരിദ്ര പ്രദേശങ്ങൾ ദുരന്ത ടൂറിസത്തിന്റെ ഫലമായി ചേരി ടൂറിസം കേന്ദ്രങ്ങളായി മാറി.
ജനപ്രിയ കലാകാരന്മാർ ചില മേഖലകളെ നേരിട്ടോ അല്ലാതെയോ പരാമർശിക്കുന്നതും ചേരി ടൂറിസത്തെ പ്രോത്സാഹിപ്പിക്കുന്നുണ്ട്.
എമിനെം അഭിനയിച്ച 8 മൈൽ ഫിലിമിലെ 8 മൈൽ റോഡ് ഉൾപ്പെടുന്ന ഡെട്രോയിറ്റിന്റെ ചില ഭാഗങ്ങളിലേക്കുള്ള യാത്ര, അല്ലെങ്കിൽ സൗത്ത് ലോസ് ഏഞ്ചൽസിലെ ക്രെൻഷോ ബൊളിവാർഡ്, എന്നിവ ഉദാഹരണങ്ങളാണ്.
വികസിത രാജ്യത്തിലെ ഈ പ്രതിഭാസത്തിന്റെ മറ്റൊരു ഉദാഹരണമാണ് ബെൽജിയത്തിലെ ചാർലെറോയ്.
പ്രചോദനങ്ങൾ
2010 ലെ പെൻ‌സിൽ‌വാനിയ സർവകലാശാല നടത്തിയ ഒരു പഠനത്തിൽ, സാമൂഹിക താരതമ്യം, വിനോദം, വിദ്യാഭ്യാസം അല്ലെങ്കിൽ സ്വയം യാഥാർത്ഥ്യമാക്കൽ എന്നിങ്ങനെയുള്ള നിരവധി ഘടകങ്ങൾക്ക് വിരുദ്ധമായി, മുംബൈയിലെ ധാരാവി ചേരിയിലേക്ക് വിനോദസഞ്ചാരികളെ ആകർഷിച്ചതിന്റെ കാരണം പ്രധാനമായും ജിജ്ഞാസയാണ് എന്നാണ്.
ഇതുകൂടാതെ, ചേരി നിവാസികളിൽ ഭൂരിഭാഗവും ടൂറുകളെക്കുറിച്ച് അവ്യക്തരാണെന്ന് പഠനം കണ്ടെത്തി, ഭൂരിഭാഗം വിനോദസഞ്ചാരികളും പര്യടനത്തിനിടെ പോസിറ്റീവ് വികാരങ്ങൾ റിപ്പോർട്ട് ചെയ്തു.
പല വിനോദസഞ്ചാരികളും ചേരികളിലെത്തി അവരുടെ ജീവിതം മനസ്സിലാക്കുന്നു.
ചേരി ടൂറിസത്തിന്റെ വൊയൂറിസ്റ്റിക് വശങ്ങളെ പോവെർട്ടി പോൺ എന്ന് മുദ്രകുത്തുന്ന തരത്തിൽ ചേരി ടൂറിസം വളരെയധികം വിവാദങ്ങൾക്ക് വിധേയമായിട്ടുണ്ട്.
ന്യൂയോർക്ക് ടൈംസ് , വാൾസ്ട്രീറ്റ് ജേണൽ , ലണ്ടൻ ടൈംസ് , എന്നിവപോലുള്ള പ്രമുഖ പത്രങ്ങളുടെ എഡിറ്റോറിയൽ പേജുകളിൽ ഈ പരിശീലനത്തെ വിമർശിക്കുകയും പ്രതിരോധിക്കുകയും ചെയ്തിട്ടുണ്ട്.
ചേരി ടൂറിസത്തിനെതിരായ അഭിഭാഷകർ ഉന്നയിക്കുന്ന ഒരു പ്രധാന ആരോപണം അത് "ദാരിദ്ര്യത്തെ വിനോദമാക്കി മാറ്റുന്നു, അത് നിമിഷനേരം കൊണ്ട് അനുഭവിക്കാവുന്നതും അതിൽ നിന്ന് രക്ഷപ്പെടുന്നതുമാണ്" എന്നതാണ്.
കെനിയക്കാരനായ കെന്നഡി ഓഡെ, ന്യൂയോർക്ക് ടൈംസ് ഒപ്പ്-എഡ് വിഭാഗത്തിൽ ഇങ്ങനെ എഴുതി: "അവർക്ക് ഫോട്ടോകൾ ലഭിക്കുന്നു; പക്ഷെ ഞങ്ങളുടെ അന്തസ്സിന്റെ ഒരു ഭാഗം ഞങ്ങൾക്ക് നഷ്ടപ്പെടും."
വിമർശകർ ഇത്തരം ടൂറുകളെ വോയറിസ്റ്റിക്, ചൂഷണം എന്ന് വിളിക്കുന്നു.
ക്രിസ്തുമസ് , വാലന്റൈൻസ് ഡേ എന്നിവ ചേരി ടൂറിസത്തിന്റെ പൊതുവായ സമയമാണെന്ന വസ്തുത, "തങ്ങളെക്കുറിച്ച് മതിപ്പ് തോന്നാൻ വേണ്ടി" പാശ്ചാത്യർ പലപ്പോഴും ചേരികൾ സന്ദർശിക്കാറുണ്ടെന്ന വിശ്വാസത്തെ കൂടുതൽ പിന്തുണയ്ക്കുന്നുവെന്ന് ചേരി ടൂറിസം വിമർശകർ ഉദ്ധരിക്കുന്നു.
ചേരി ടൂറിസം ഗൈഡുകൾക്ക് ജോലിയും വരുമാനവും നൽകുന്നു, അതുപോലെ കരകൗശല തൊഴിലാളികൾക്ക് സുവനീറുകൾ വിൽക്കാൻ അവസരമുണ്ട്.
അതുപോലെ, ചേരി ടൂറിസം പണക്കാരായ വിനോദസഞ്ചാരികളെ പാവങ്ങളെ സഹായിക്കാൻ കൂടുതൽ പ്രേരിപ്പിച്ചേക്കാമെന്ന വാദവും ഉയർന്നിട്ടുണ്ട്.
2013 ൽ, "റിയൽ ബ്രോങ്ക്സ് ടൂർസ്" വടക്കേ അമേരിക്കയിലെ ദി ബ്രോങ്ക്സിൽ "മയക്കുമരുന്ന്, സംഘർഷം, കുറ്റകൃത്യം, കൊലപാതകങ്ങൾ എന്നിവ നടക്കുന്ന ഒരു യഥാർത്ഥ ന്യൂയോർക്ക് സിറ്റി [ബറോ] ഗെട്ടോയിലൂടെയുള്ള യാത്ര" എന്ന് പരസ്യം ചെയ്തത് വിവാദമായി.
ബൊറോ പ്രസിഡന്റ് റൂബൻ ഡയസ് ജൂനിയറും ന്യൂയോർക്ക് സിറ്റി കൗൺസിൽ വുമൻ മെലിസ മാർക്ക്-വിവെറിറ്റോയും പരസ്യത്തെ അപലപിച്ചു.
"ഗെട്ടോ" അനുഭവം വിനോദസഞ്ചാരികൾക്ക് വിൽക്കാൻ ബ്രോങ്ക്സ് ഉപയോഗിക്കുന്നത് പൂർണ്ണമായും അംഗീകരിക്കാനാവില്ല എന്നും ഞങ്ങൾ പ്രതിനിധീകരിക്കുന്ന കമ്മ്യൂണിറ്റികളോട് ചെയ്യുന്ന ഏറ്റവും വലിയ അപമാനമാണ് ഇതെന്നും അവർ പ്രസ്ഥാവിച്ചു.
വിമർശനങ്ങളെത്തുടർന്ന് ആ ടൂറുകൾ ഉടൻ നിർത്തിവച്ചു.
മുംബെയിലെ ചേരി പ്രദേശങ്ങളിൽ താമസിക്കാനുള്ള അവസരം വാഗ്ദാനം ചെയ്ത് സന്നദ്ധപ്രവർത്തകനായ ഡച്ച് പൌരൻ ഡേവിഡ് ബിജൽ ചേരി നിവാസിയാ രവി സൻസിയുമായി ചേർന്ന് ടൂറിസം പാക്കേജ് പ്രഖ്യാപിച്ചതും വിവാദങ്ങൾക്ക് കാരണമായിട്ടുണ്ട്.
ഫേസ്‍ബുക്കിൽ ഫോട്ടോകളിടാൻ മാത്രമാണ് മുംബൈ ചേരികളിൽ ആളുകൾ വരുന്നത്, ഇതിന് പകരം ചേരിയെ അടുത്തറിയാൻ ലക്ഷ്യമിടുന്നതാണ് ഈ ടൂർ പാക്കേജ് എന്ന് ബിജൽ ബ്രിട്ടീഷ് ദിനപത്രം ദി ഗാർഡിയനോട് പറഞ്ഞു.
ദാരിദ്രം വിൽക്കുന്ന പരിപാടിയാണ് ഇതെന്ന് പറഞ്ഞ് വിവിധ സന്നദ്ധ സംഘടനകൾ വിമർശനം ഉന്നയിച്ചപ്പോൾ ചേരികളെക്കുറിച്ചുള്ള കാഴ്ച്ചപ്പാട് മാറ്റിയെടുക്കാൻ ഇത്തരം പരിപാടികൾ ആവശ്യമാണെന്ന് മറ്റ് ചിലർ അഭിപ്രായപ്പെട്ടു.
ചേര് (വിവക്ഷകൾ)
ചേര് എന്ന പേരിൽ അറിയപ്പെടുന്ന വിവിധവൃക്ഷങ്ങളുണ്ട്.
അവയിൽ ചിലത് കരിഞ്ചേര്(Holigarna arnottiana) കാട്ടുചേര്(Holigarna beddomei) ആനച്ചേര്(Holigarna grahamii) അലക്കുചേര്(Semecarpus anacardium) വെള്ളച്ചേര്(Semecarpus auriculata) പുന്നച്ചേര്, മലഞ്ചേര്(Semecarpus travancorica) ഈര(Nothopegia beddomei) മാഞ്ചേര്(Nothopegia colebrookiana) നായ്‌ച്ചേര്(Nothopegia racemosa) കരുഞ്ചേര്(Holigarna ferruginea) ചെരി(Holigarna nigra) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ചേരാമംഗലം വേല
കേരളത്തിന്റെ നെല്ലറയായ പാലക്കാട്‌ ജില്ലയിലെ ആലത്തൂർ താലൂക്കിൽ മേലാർകോട് പഞ്ചായത്തിൽ ചേരാമംഗലം ദേശത്ത് മന്നത്ത് കാവിലെ വേല മഹോത്സവം നടക്കാറുള്ളത് മേടമാസത്തിലെ വിഷു കഴിഞ്ഞു മൂന്നാം ദിവസമാണ്.
ദുർഗ്ഗാഭഗവതിയെ പ്രീതിപ്പെടുത്തുന്നതിനു വേണ്ടി ദേശനിവാസികൾ നടത്തുന്ന വാർഷിക ആഘോഷമാണ് ഈ ചേരാമംഗലം വേല മഹോത്സവം.
കേരളത്തിലെ പ്രമുഖ വാദ്യകാലകാരന്മാർ പങ്കെടുക്കുന്ന ഈ ഉത്സവത്തിന് പതിറ്റാണ്ടുകളുടെ പഴക്കവും ഉണ്ട്.
തലയെടുപ്പുള്ള ഗജവീരന്മാരും വെടിക്കെട്ടും ആയി രാത്രിയും പകലുമായി നടക്കുന്ന വേല മഹോത്സവത്തിൽ പങ്കെടുക്കുന്നതിനു വിവിദ ദേശങ്ങളിൽ നിന്നും നിരവധി ആളുകൾ എത്തിച്ചേരാറുണ്ട്.
ചേരി ഇംഗ്ലീഷ് വിലാസം https://ml.wikipedia.org/wiki/Slum ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂൺ മുതൽ തുടരുന്നു.
കെനിയയിലെ ഒരു ചേരി
വർദ്ധിച്ചുവരുന്ന നഗരവത്കരണത്തോടൊപ്പം ഓടിയെത്താൻ കഴിയാത്ത ഒരു നഗരത്തിലെ തന്നെ പ്രദേശമാണ് ചേരികൾ .
സാമൂഹികവും സാമ്പത്തികവുമായ പിന്നോക്കാവസ്തയും പാർപിടസുരക്ഷിതത്വമില്ലായ്മയും ചേരികളുടെ സവിശേഷതയാണ്.
ചേരൂർ നേർച്ച
1843 ഇൽ ബ്രിട്ടീഷ് സൈന്യത്തിനെതിരായി മലബാറിൽ അരങ്ങേറിയ ചേരൂർ വിപ്ലവത്തിൽ പടവെട്ടി കൊല്ലപ്പെട്ട മാപ്പിള പോരാളികളുടെ സ്‌മരണാർത്ഥം ആണ്ടുതോറും മൃത ശരീരങ്ങൾ അടക്കം ചെയ്ത കല്ലറകൾ സ്ഥിതി ചെയ്യുന്നയിടത്തും പരിസരത്തും നടത്തപ്പെടുന്ന അനുസ്മരണ പരിപാടികളാണ് ചേരൂർ നേർച്ച , ചേരൂർ ആണ്ട് നേർച്ച , ചേരൂർ മഖാം ഉറൂസ് എന്നൊക്കെയറിയപ്പെടുന്നത്.
ദൈവിക പ്രാർത്ഥനകൾ, ഖുറാൻ പാരായണം, നബി സലാത്തുകൾ,ദിക്റുകൾ, കൊല്ലപ്പെട്ടവരുടെ പ്രകീർത്തനങ്ങൾ , ചരിത്ര വിവരണങ്ങൾ, അന്നദാനം എന്നിവകളാണ് നേർച്ചയുമായി  ബന്ധപ്പെട്ടു നടക്കുന്നത്.
മമ്പുറം സയ്യിദ് ഫസൽ ആണ് ചേരൂർ നേർച്ചയ്ക്ക് ആരംഭം കുറിക്കുന്നത്.
ബ്രിട്ടീഷ് വിരുദ്ധത വളർത്തുന്നു എന്നകാരണത്താൽ ചേരൂർ നേർച്ചയും, രക്തസാക്ഷികളുടെ പ്രകീർത്തനങ്ങളും ഇവിടേക്കുള്ള സന്ദർശന യാത്രകളുമെല്ലാം ബ്രിട്ടീഷ് ഇന്ത്യ സർക്കാർ വിലക്കേർപ്പെടുത്തിയിരുന്നു.